ZAPISNIK
15. sjednice Općinskog vijeća Općine Bilice
od 10. svibnja 2023. 


I. OTVARANJE SJEDNICE

Sjednica je održana 10. svibnja 2023. godine u prostorijama Općine Bilice, s početkom u 9:00 sati. Predsjednik Općinskog vijeća Općine Bilice, gospodin Neven Mikulandra pozdravlja sve nazočne i otvara 15. sjednicu Općinskog vijeća Općine Bilice. Prozivkom je utvrdio da je nazočno 7 vijećnika: Neven Mikulandra, Mario Mikulandra, Siniša Dragutin, Ivica Ćaleta, Stipe Silov, Anita Jakšić i Vlatko Petrović, potom utvrđuje da  postoji  kvorum za pravovaljano odlučivanje. 
U 9:02 sati predsjednik općinskog vijeća Općine Bilice, Neven Mikulandra daje vijećnicima na raspolaganje aktualnih 30 minuta.
Vijećnica gospođa Anita Jakšić komentira kako se 3 godine nije pokosila trava uz cestu u Podlukovniku i kaže kako se vozači autobusa bune te traži da se taj dio sredi. Načelnik kaže kako će se to biti riješeno. 
Potpredsjednika općinskog vijeća gospodina Vlatka Petrovića zanima da li se pronašao izvođač radova za asfaltiranje ceste Bure-Vrulje? Načelnik pojašnjava kako je objavljen natječaj te je dan prije sjednice bilo otvaranje ponuda  i prihvaćena je ponuda tvrtke Ceste Šibenik.
Vijećnik gospodin Ivica Ćaleta pita da li će ormar od struje koji se nalazi 1,5 metar u putu biti premješten? Pročelnik Jedinstvenog upravnog odjela Općine Bilice odgovara da je već dogovoreno da će se ormar premjestiti. 
Vijećnica gospođa Anita Jakšić pita što je sa strujom u ulicama u kojima rasvjeta još uvijek ne radi? Načelnik pojašnjava da se čekaju 3 ormara i da je rečeno da će biti riješeno kroz 10-ak dana, da je problem nabava u HEP-u. 
Vijećnik gospodin Ivica Ćaleta pita za branke za igralište u Vruljama i za rasvjetu na mostiću.
Načelnik kaže da su branke u izradi, a za rasvjetu pojašnjava kako je problem s tvrtkom Marzes jer su ostali bez ljudi, ali da će se riješiti u što skorijem roku i rasvjeta na mostiću i rasvjeta na ispraćajnoj kapelici. 
Vijećnik gospodin Mario Mikulandra pita kad se izglasa točka dnevnog reda o izradi Izmjena i dopuna (III) Detaljnog plana uređenja zone središnjih sadržaja Bilica koliko će trajati procedura da se to sve riješi. Načelnik kaže kako se to ne može sa sigurnošću znati jer za neke stvari nekad je potrebno 15 ili mjesec dana, a za neke i par mjeseci. Pročelnik Jedinstvenog upravnog odjela nadalje nastavlja da je potrebno tijelima koja su ovlaštena za donošenje mišljenja dostaviti Odluku i zatražiti njihovo mišljenje te da je okvirno rješavanje propisano u članku 13. Odluke. 
Vijećnica gospođa Anita Jakšić kaže kako cijenu za usluge Zelenog grada u Šibeniku određuje Gradsko vijeće grada Šibenika te kako su i kod nas poskupjele usluge Zelenog grada. Načelnik pojašnjava da je Općina Bilice također donijela istu odluku te da Ministarstvo zaštite okoliša donosi Zakon kojeg se treba pridržavati i ne smije se odstupati od propisa te je zbog toga cijena i porasla. Nadalje nastavlja da bi se trebala donijeti nova odluka Zelenog grada u kojoj bi paušal za iznajmljivače iznosio 30 eura mjesečno od 01.06. do 01.10. a kasnije bi iznosio 50%.
Vijećnik gospodin Ivica Ćaleta pita za šetnicu i poškarpavanje. Načelnik pojašnjava da se zasad to neće raditi dok se ne napravi idejni projekt koji je trenutno u izradi i za koji je potrebno dobiti suglasnost županije. 
Vijećnik gospodin Ivica Ćaleta kaže kako su u Vruljama ormaru od struje otpala vrata te da bi trebalo to sanirati jer predstavlja opasnost za djecu. 
Vijećnica gospođa Anita Jakšić pita da li još postoji problem s vrtićima? Načelnik pojašnjava da je problem nastao zbog odluke grada Šibenika da se ukinu dva vrtića, ali da se situacija smirila. Nadalje nastavlja da je htio potpisati ugovor s Dječjim vrtićem Osmijeh pa da sva djeca iz Bilica idu u Osmijeh međutim to zakonski nije moguće pa se odustalo od navedenog.
Kako se za riječ nitko više nije javio predsjednik Općinskog vijeća Općine Bilice gospodin Neven Mikulandra predlaže da se krene na Dnevni red.
Predsjednik Općinskog vijeća Općine Bilice, Neven Mikulandra daje na glasovanje Dnevni red 15. sjednice Općinskog vijeća te utvrđuje: 7 glasova ZA, 0 PROTIV i 0 UZDRŽANIH. 
Nakon obavljenog glasovanja utvrđuje da je Dnevni red 15. sjednice Općinskog vijeća Općine Bilice prihvaćen sa 7 glasova ZA.

Slijedom navedenog Dnevni red 15. sjednice će glasiti:

DNEVNI RED 15. SJEDNICE OPĆINSKOG VIJEĆA OPĆINE BILICE ĆE GLASITI:

D N E V N I  R E D
1. Verifikacija Zapisnika sa 14. sjednice Općinskog vijeća održane 13.04.2023. godine.
2. Prijedlog Odluke o izradi Izmjena i dopuna (III) Detaljnog plana uređenja zone središnjih sadržaja Bilica.


II. VOĐENJE PREDLOŽENIH TOČAKA DNEVNOG REDA


Točka 1.
Verifikacija Zapisnika sa 14. sjednice Općinskog vijeća održane 13.04.2023. godine

Kako nitko nije imao primjedbe na Zapisnik sa 14. sjednice Općinskog vijeća Općine Bilice održane 13.04.2023. godine, predsjednik Općinskog vijeća Općine Bilice gospodin Neven Mikulandra daje na verifikaciju Zapisnik 14. sjednice Općinskog vijeća održane 13.04.2023. godine te utvrđuje da je zapisnik verificiran jednoglasno. 

Točka 2.
Prijedlog Odluke o izradi Izmjena i dopuna (III) Detaljnog plana uređenja zone središnjih sadržaja Bilica

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je u privitku dostavljena Odluka koja se donosi zbog prenamjene javne i društvene namjene iz D2 – predškolske u D3 – školsku i obrnuto. 
[bookmark: _Hlk132873928][bookmark: _Hlk135039715]Kako se za riječ nitko nije javio predsjednik općinskog vijeća Općine Bilice daje Prijedlog Odluke o izradi Izmjena i dopuna (III) Detaljnog plana uređenja zone središnjih sadržaja Bilica na glasovanje i utvrđuje 7 glasova ZA, 0 PROTIV i 0 UZDRŽANIH.
Predsjednik Općinskog vijeća Općine Bilice utvrđuje da je Odluka o izradi Izmjena i dopuna (III) Detaljnog plana uređenja zone središnjih sadržaja Bilica prihvaćena jednoglasno sa 7 glasova ZA.
	Odluka o izradi Izmjena i dopuna (III) Detaljnog plana uređenja zone središnjih sadržaja Bilica prilaže se ovom zapisniku i čini njegov sastavni dio. 

U 09 sati i 35 minuta predsjednik Općinskog vijeća Općine Bilice, gospodin Neven Mikulandra zahvaljuje svim prisutnima te zaključuje sjednicu.



 

Zapisnik vodila                                 					PREDSJEDNIK
Dajana Goreta                          					           Neven Mikulandra



